Ο **Γυμναστικός Αθλητικός Σύλλογος Κρόνος Ιωαννίνων** είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό, όπου και βρίσκεται η έδρα του, το Ε.Α.Ν.Κ. Ιωαννίνων. Χρώματά του είναι το μαύρο και το λευκό. Ο σύλλογος διατηρεί τμήματα καλαθοσφαίρισης.

Τμήμα ανδρικής καλαθοσφαίρισης
------------------------------

### Ιστορικό

Κατά την αγωνιστική περίοδο 2000-01 ο Κρόνος αναδείχθηκε Πρωταθλητής της Α' Κατηγορίας Ανδρών της Ε.Σ.ΚΑ.Β.Δ.Ε. λαμβάνοντας το εισιτήριο ανόδου στη Γ' Εθνική Κατηγορία. Η παραμονή του εκεί υπήρξε μονοετής, εφόσον την περίοδο 2001-02 κατετάγη 10ος στην τελική βαθμολογική κατάταξη, γνωρίζοντας τον υποβιβασμό.

Στις εθνικές κατηγορίες ο σύλλογος επέστρεψε μετά το πέρας της περιόδου 2003-04, οπότε και κατέκτησε εκ νέου το οικείο του τοπικό πρωτάθλημα.Κατέκτησε το πρωτάθλημα αήττητος με 44 βαθμούς,2044-1254.Έτσι δεν χρειάστηκε να δώσει μπαράζ και κατέκτησε το πρωτάθλημα με το τέλος της κανονικής διάρκειας του πρωταθλήματος.

Κατά τη διάρκεια της αγωνιστικής περιόδου 2004-05 δε συγκέντρωσε αρκετούς βαθμούς ώστε να γλυτώσει τον υποβιβασμό, τερματίζοντας στην 11η θέση.

Η κατάκτηση για μία ακόμη φορά του Πρωταθλήματος της Ε.Σ.ΚΑ.Β.Δ.Ε. την περίοδο 2005-06 επέφερε νέα άνοδο στη Γ' Εθνική Κατηγορία. Αυτή τη φορά η ομάδα πέτυχε καλύτερα αγωνιστικά αποτελέσματα ολοκληρώνοντας τις αγωνιστικές υποχρεώσεις της περιόδου 2006-07 στην 5η θέση. Η επόμενη αγωνιστική περίοδος, 2007-08, υπήρξε ακόμη πιο ευοίωνη, επιφέροντας την 4η θέση. Εν τέλει ο υποβιβασμός του συλλόγου στο τοπικό πρωτάθλημα επήλθε το 2008-09 οπότε και κατετάγη 11ος στην τελική βαθμολογική κατάταξη.

Την αγωνιστική περίοδο 2010-11 συνεργάστηκαν τα τμήματα καλαθοσφαίρισης των σωματείων Α.Γ.Σ. Ιωαννίνων, Γ.Α.Σ. Κρόνος Ιωαννίνων και Α.Ο. Σπάρτακος Ιωαννίνων, με στόχο τη δημιουργία νέας ομάδας με προοπτικές να διακριθεί σε εθνικό επίπεδο, υπό το όνομα **Γιάννενα B.C.**.Οι σύλλογοι παραχώρησαν τους καλύτερους παίχτες τους ενώ συνέχισαν να κατεβαίνουν στο τοπικό πρωτάθλημα. Τα Γιάννενα BC κατακτώντας το Πρωτάθλημα της Α1 Ε.Σ.ΚΑ.Β.Δ.Ε. πέτυχε την άνοδό της στη Γ' Εθνική Κατηγορία.Στην Γ εθνική 2011-12 τερμάτισε στην 7η θέση.Το καλοκαίρι του 2012 Γιάννενα BC και ΑΓΣ Ιωαννίνων συγχωνεύτηκαν.Ο δεύτερος συνέχισε στην Γ εθνική,στον βορρά.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| **Ως ΓΑΣ Κρόνος Ιωαννίνων** |
| 2001-02 | 4 | Γ' Εθνική | 10 | - | 13-13 | - | - | ? | - | - | - | - | - |
| 2004-05 | 4 | Γ' Εθνική | 11 | - | 10-16 | - | - | ? | - | - | - | - | - |
| 2006-07 | 4 | Γ' Εθνική | 5 | - | 17-9 | - | - | ? | - | - | - | - | - |
| 2007-08 | 4 | Γ' Εθνική | 4 | - | 17-9 | - | - | ? | - | - | - | - | - |
| 2008-09 | 4 | Γ' Εθνική | 11 | - | 8-18 | - | - | ? | - | - | - | - | - |
| **Ως Γιάννενα BC** |
| 2011-12 | 4 | Γ' Εθνική | 7 | - | 8-14 | - | - | ? | - | - | - | - | - |

### Υποδομές

#### Εφήβων

Την σεζόν 2008-09 οι έφηβοι βγήκαν πρωταθλητές ΕΣΚΑΒΔΕ νικώντας την Δόξα Λευκάδας με 74-47.Αποκλείστηκε στα προκριματικά για το πανελλήνιο πρωτάθλημα.

#### Παίδων

Την σεζόν 2007-08 οι παίδες βγήκαν πρωταθλητές ΕΣΚΑΒΔΕ νικώντας τον ΓΟ Αμφιλοχίας με 72-62.Συμμετείχε στα προκριματικά του πανελλήνιου πρωταθλήματος αλλά δεν κατάφερε να προκριθεί στα τελικά.

Παραπομπές
----------

1. 1 2 3 4  «Ένωση Σωματείων Καλαθοσφαίρισης Βορειοδυτικής Ελλάδας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ε.Ο.Κ.
3. 1 2  «Ιστορία - Διακρίσεις» Αρχειοθετήθηκε 2016-06-24 στο Wayback Machine. πληροφορίες στο επίσημο ιστολόγιο του τμήματος καλαθοσφαίρισης του Α.Γ.Σ. Ιωαννίνων.
4. ↑  «Δελτίο τύπου - ΓΙΑΝΝΕΝΑ Β.C». 22 Σεπτεμβρίου 2010.
5. ↑  «Στη Γ' Εθνική τα Γιάννινα Β.C.», άρθρο στο επίσημο ιστολόγιο του τμήματος καλαθοσφαίρισης του συλλόγου.
6. ↑  «Ενωσαν τις δυνάμεις τους ΚΡΟΝΟΣ και ΑΓΣΙ». 10 Ιουνίου 2012. Αρχειοθετήθηκε από το πρωτότυπο στις 14 Ιουνίου 2017.
7. ↑  «Πρωταθλητές οι Έφηβοι του Κρόνου!». 6 Απριλίου 2009. [*νεκρός σύνδεσμος*]
8. ↑  «ΤΡΙΤΗ ΗΤΤΑ ΑΛΛΑ...». 15 Απριλίου 2009.
9. ↑  «Πρωταθλητής ο Κρόνος, νίκησε στον τελικό 72-62 την Αμφιλοχία». 13 Απριλίου 2008.
10. ↑  «Ηττήθηκε και στον τρίτο αγώνα ο Κρόνος». 21 Απριλίου 2008.

Εξωτερικοί σύνδεσμοι
--------------------

* «Ξανθιώτικο μπάσκετ: Ώρα μηδέν», άρθρο στον ιστότοπο της εφημερίδας «Ακρίτας», 14 Ιουλίου 2008.